EA เดินหน้า “พลังงานสะอาด” หนุนลดปล่อย “ก๊าซเรือนกระจก” เป็นศูนย์
EA ผู้นำด้านเทคโนโลยี “พลังงานสะอาด” ร่วมสร้างอุตสาหกรรมใหม่มุ่งสู่อนาคต และลดการปล่อยก๊าซเรือนกระจกเป็นศูนย์
EA ผู้นำด้านเทคโนโลยี “พลังงานสะอาด” ร่วมสร้างอุตสาหกรรมใหม่มุ่งสู่อนาคต และลดการปล่อยก๊าซเรือนกระจกเป็นศูนย์
30 มี.ค. 2565

นายสมโภชน์ อาหุนัย ประธานเจ้าหน้าที่บริหาร และนายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA ผู้นำนวัตกรรมด้านพลังงานหมุนเวียน พลังงานไฟฟ้า และยานยนต์ไฟฟ้า ได้รับเกียรติเป็นส่วนหนึ่งในนิทรรศการ “ธนาคารเพื่อการพัฒนาแห่งประเทศไทย สร้างโลกสะอาดด้วยพลังงานที่ยั่งยืน” ของ EXIM BANK ซึ่งเป็นหน่วยงานรัฐวิสาหกิจ สังกัดกระทรวงการคลัง เมื่อวันที่ 29 มีนาคม 2565 ณ ตึกสันติไมตรี ทำเนียบรัฐบาล
โดย นายอาคม เติมพิทยาไพสิฐ รัฐมนตรีว่าการกระทรวงการคลัง นายสันติ พร้อมพัฒน์ รัฐมนตรีช่วยว่าการกระทรวงการคลัง และ ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) ให้การต้อนรับพลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงพลังงาน และคณะรัฐมนตรี
พร้อมกันนี้ บริษัท อมิตา เทคโนโลยี (ประเทศไทย) จำกัด (AMITA) บริษัทในกลุ่ม EA ผู้ผลิตแบตเตอรี่ลิเธียมไอออนและระบบกักเก็บพลังงานที่ทันสมัยและครบวงจรใหญ่ที่สุดในภูมิภาคอาเซียน เป็นโรงงานแบตเตอรี่แห่งแรกที่มีกำลังการผลิตสูงถึง 1 กิกะวัตต์ชั่วโมงต่อปี เพื่อป้อนให้กับอุตสาหกรรมยานยนต์ไฟฟ้า ได้นำมีการเสนอแนวทางการดำเนินงานโดยมีเป้าหมายเพื่อยกระดับศักยภาพในการแข่งขันของประเทศไทยในระยะยาว
โดยสอดคล้องกับนโยบายของภาครัฐ ที่มุ่งเน้นสร้างความยั่งยืนด้านพลังงานภายใต้แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) รวมทั้งสนับสนุนการผลิตแบตเตอรี่สำหรับใช้ในยานยนต์ไฟฟ้าและระบบกักเก็บพลังงาน มุ่งให้ประเทศไทยเป็นฐานการผลิตยานยนต์ไฟฟ้าและปล่อยก๊าซคาร์บอนไดออกไซด์เป็นศูนย์ตามเป้าหมายของประชาคมโลกอย่างยืน